CELEX: C2005/243/15
Language: da
Date: 2005-10-01 00:00:00
Title: Sag C-305/05: Anmodning om præjudiciel afgørelse forelagt ved dom afsagt den 13. juli 2005 af Cour d'arbitrage (Belgien) i sagerne Ordre des barreaux francophones et germanophones, Ordre français des avocats du barreau de Bruxelles mod Conseil des ministres og Ordre des barreaux flamands og Ordre néerlandais des avocats du barreau de Bruxelles mod Conseil des ministres

1.10.2005   
            
            
               DA
            
            
               Den Europæiske Unions Tidende
            
            
               C 243/10
            
         Anmodning om præjudiciel afgørelse forelagt ved dom afsagt den 13. juli 2005 af Cour d'arbitrage (Belgien) i sagerne Ordre des barreaux francophones et germanophones, Ordre français des avocats du barreau de Bruxelles mod Conseil des ministres og Ordre des barreaux flamands og Ordre néerlandais des avocats du barreau de Bruxelles mod Conseil des ministres
   (Sag C-305/05)
   (2005/C 243/15)
   Processprog: fransk
   Ved dom afsagt den 13. juli 2005, indgået til Domstolens Justitskontor den 29. juli 2005, har Cour d'arbitrage (Belgien) i sagerne Ordre des barreaux francophones et germanophones, Ordre français des avocats du barreau de Bruxelles mod Conseil des ministres og Ordre des barreaux flamands og Ordre néerlandais des avocats du barreau de Bruxelles mod Conseil des ministres forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Tilsidesætter artikel 1, nr. 2, i Europa-Parlamentets og Rådets direktiv 2001/97/EF af 4. december 2001 — om ændring af Rådets direktiv 91/308/EØF om forebyggende foranstaltninger mod anvendelse af det finansielle system til hvidvaskning af penge (1)– retten til en retfærdig rettergang, således som den er sikret ved artikel 6 i konventionen til beskyttelse af menneskerettigheder og grundlæggende frihedsrettigheder, og dermed artikel 6, stk. 2, i traktaten om Den Europæiske Union, for så vidt som det ved den nye artikel 2a, nr. 5, der herved er indsat i direktiv 91/308/EØF, er foreskrevet, at selvstændige inden for de juridiske erhverv, uden at advokater er undtaget herfra, henhører under anvendelsesområdet for dette direktiv, hvis hovedformål er at pålægge de personer og institutter, som det omfatter, en forpligtelse til at underrette de myndigheder, der er ansvarlige for bekæmpelsen af hvidvaskning af penge, om ethvert forhold, som kunne være tegn på en sådan hvidvaskning (artikel 6 i direktiv 91/308/EØF som ændret, jf. artikel 1, nr. 5, i direktiv 2001/97/EF)?
   
      (1)  EFT L 344 af 28.12.2001, s. 76.